**Lumea bună**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea bună

Dacă într-adevăr există viață

Și nu al morții e sfârșitul

Atunci mai am speranță

Mă-ncred în morți cu totul.

Spre ei nădejdea îmi întind

Din umezire de morminte

Mai vii de mii de ori ei sunt

Pe ei viața nu-i mai minte.

Fără revers ne-au părăsit

Cu pasul greu și apăsat

Pe calea veșniciei au pășit

Murind, pe noi ne-au îngropat.

Prin alte zări își poartă azi

Lumina lor mângâietoare

Le-a înflorit pe rece obraz

A primăverii noastre floare.

Cu ochii triști si-adeasea goi

Stingându-se, iată, ici-colo

Se duc cei mai de seamă dintre noi

Ce lume bună e dincolo...